**Perkáta Nagyközség Önkormányzata Pénzügyi Bizottsága**

**Jegyzőkönyv**

Készült 2014. december 18-án (csütörtök) 16:00 órai kezdettel megtartott pénzügyi bizottsági ülésről.

**Az ülés helye:** Polgármesteri Hivatal ülésterme

**Jelen vannak:**

Kovács Ferenc bizottsági tag

Szabó Tamás bizottsági tag

Dr. Lakos László jegyző

Somogyi Balázs polgármester

**Kovács Ferenc a Pénzügyi Bizottság elnöke**

Köszöntöm a Pénzügyi bizottság tagjait. Megállapítom, hogy az ülés határozatképes, mivel kettő bizottsági tag jelen van. Jegyzőkönyv hitelesítőnek javaslom Szabó Tamás bizottsági tagot. Aki a jegyzőkönyv hitelesítő személyével egyetért, kérem, kézfelemeléssel jelezze.

**A Pénzügyi Bizottság a jegyzőkönyv hitelesítők személyére tett javaslatot 2 igen szavazattal elfogadta.**

**Kovács Ferenc a Pénzügyi Bizottság elnöke**

A kiküldött meghívóban szereplő napirendet javaslom megtárgyalásra az alábbiak szerint:

**NAPIREND**

1. Folyószámla hitel felvétellel kapcsolatos döntéshozatal
2. A 011/2. hrsz-ú ingatlan tulajdonjogának térítésmentes átadásával kapcsolatos megállapodás megtárgyalása
3. Eszköz üzemeltetési szerződés megtárgyalása a közvilágítási berendezések aktív elemeinek üzemeltetésére vonatkozóan
4. Perkáta Nagyközség Településrendezési Terve IV. számú módosításának elfogadása és „a helyi építési szabályzatról” szóló 10/2010. (IX. 23.) önkormányzati rendelet módosítása

I. NAPIRENDI PONT

**Kovács Ferenc a Pénzügyi Bizottság elnöke**

Első napirendi pont a folyószámla hitel felvétellel kapcsolatos döntéshozatal.

**Dr. Lakos László jegyző**

Az összeg az előző évi hitelkérelemhez hasonlóan 7 millió forint. Mivel az éven túli hitelekhez kormányengedély szükséges, ezért a likviditási nehézségeink kiküszöbölésére igénybe vett folyószámla hitelt éven belüliként igényeljük és vissza is fizetjük ugyanazon év decemberében.

**Kovács Ferenc a Pénzügyi Bizottság elnöke**

Van-e hozzászólás? Amennyiben nincs, kérem a bizottság tagjait, szavazzunk! Aki egyetért, kérem, kézfelemeléssel jelezze!

**Pénzügyi Bizottság 2 igen szavazattal, nem szavazat és tartózkodás nélkül az alábbi határozatot hozta:**

**45/2014. (XII. 18.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a folyószámla hitel felvétellel kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2014. december 18.

II. NAPIRENDI PONT

**Kovács Ferenc a Pénzügyi Bizottság elnöke**

Második napirendi pont a 011/2. hrsz-ú ingatlan tulajdonjogának térítésmentes átadásával kapcsolatos megállapodás megtárgyalása.

**Dr. Lakos László jegyző**

A megállapodást olvastátok. A testület már hozott egy elvi határozatot a hozzájárulásról, most a konkrét megállapodás aláírása következik.

**Kovács Ferenc a Pénzügyi Bizottság elnöke**

Van-e hozzászólás? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 2 igen szavazattal, nem szavazat és tartózkodás nélkül az alábbi határozatot hozta:**

**46/2014. (XII. 18.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek „A helyi adókról” szóló 20/2007. (XI. 30.) önkormányzati rendelet módosítását.

**Felelős:** Kovács Ferenc a Pénzügyi Bizottság elnöke

**Határidő**: 2014. december 18.

III. NAPIRENDI PONT

**Kovács Ferenc a Pénzügyi Bizottság elnöke**

Harmadik pont az eszköz üzemeltetési szerződés megtárgyalása a közvilágítási berendezések aktív elemeinek üzemeltetésére vonatkozóan.

**Dr. Lakos László jegyző**

A közvilágítás elemeinek karbantartására vonatkozó szerződés módosítása, amely egyéb változtatások mellett a karbantartás díjának emelését tartalmazza.

**Kovács Ferenc a Pénzügyi Bizottság elnöke**

Köszönöm! Kérdés van? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 2 igen szavazattal, nem szavazat és tartózkodás nélkül az alábbi határozatot hozta:**

**47/2014. (XII. 18.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a közvilágítási berendezések aktív elemeinek üzemeltetésére vonatkozó eszköz üzemeltetési szerződés módosítását.

**Felelős:** Kovács Ferenc a Pénzügyi Bizottság elnöke

**Határidő**: 2014. december 18.

IV. NAPIRENDI PONT

**Kovács Ferenc a Pénzügyi Bizottság elnöke**

Negyedik pont a Perkáta Nagyközség Településrendezési Terve IV. számú módosításának elfogadása és „a helyi építési szabályzatról” szóló 10/2010. (IX. 23.) önkormányzati rendelet módosítása.

**Dr. Lakos László jegyző**

Megkaptuk a főépítész és minden szakhatóság hozzájárulását, így ez alapján készítettük el a rendelet módosítását.

**Kovács Ferenc a Pénzügyi Bizottság elnöke**

Köszönöm! Kérdés van? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 2 igen szavazattal, nem szavazat és tartózkodás nélkül az alábbi határozatot hozta:**

**48/2014. (XII. 18.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő- testületnek Perkáta Nagyközség Településrendezési Terve IV. számú módosításának elfogadását és „a helyi építési szabályzatról” szóló 10/2010. (IX. 23.) önkormányzati rendelet módosítását.

**Felelős:** Kovács Ferenc a Pénzügyi Bizottság elnöke

**Határidő**: 2014. december 18.

**Kovács Ferenc a Pénzügyi Bizottság elnöke**

Van egyéb kérdés, hozzászólás? Amennyiben nincs, az ülést berekesztem!

**Kovács Ferenc, a Pénzügyi Bizottság elnöke az ülést 16:35 perckor bezárta.**

**k.m.f**

**Kovács Ferenc Kovács Melinda**

**Pénzügyi Bizottság elnöke jegyzőkönyvvezető**

**Jegyzőkönyv-hitelesítő:**

**Szabó Tamás**

**Pénzügyi Bizottság tagja**